**A 2025-2026. tanévben első osztályba érkező kisdiákok szülei tájékoztatása tanév kezdés előtti teendőkről.**

**Kedves Szülők!**

Szeretettel várok mindenkit az alábbi időpontokban:

Június 23 – 27. 9 – 13 óra között

Június 30 – július 04. 9 – 12 óra között

Sál- nyakkendő, testnevelés órára póló vásárlása:

sál/nyakkendő 3.200.- Ft

póló 3.700.- Ft

Ekkor tudják leadni az igazolásokat az étkezési befizetésnél járó **50 % kedvezményhez**

* nagycsaládok a szülői nyilatkozatokat – ***letölthető 8. sz. melléklet a 328/2011. (XII.29.) Kormány rendelethez -,*** vagy az Államkincstártól kapott igazolást;
* esetleges tartós betegség esetén az orvosi igazolást
* diabetikus étrend kérése esetén orvosi javaslatot, igazolást, ehhez itt adok szülői nyilatkozatot, mindkettőt be kell küldenem a főzőkonyhára, hogy biztosítva legyen a gyermek diabetikus étrendje;
* SNI javalatot a gyermek külön foglalkoztatásáról.

**100 % kedvezményhez:**

* rendszeres gyermekvédelmi támogatás (Önkormányzatnál igényelhető)

Az étkezéssel kapcsolatos teendő szeptember hónapra - a szülőknek kell megrendelni a gyermek részére **augusztus 10 – 20 között.**

3 x étkezés – tízórai, ebéd, uzsonna

1 x étkezés – ebéd

Az ebédnél „A” és „B” menü között lehet választani.

**Megrendelés menete:**

Interneten kinyitni a Rákoscsabai Jókai Mór Református Általános Iskola honlapját, majd a Menza menüt.

Belépés - a beiratkozáskor megadott e-mail címmel.

Jelszó : 12345 ez ideiglenes jelszó.

Belépés után majd meg kell adni azt az állandó saját jelszót, amivel a szülő minden esetben be tud lépni akár megrendeli, vagy lemondja a már megrendelt ebédet.

A megrendelésnél egyszer megrendeli a szülő egész hónapra a kiválasztott menüt, ekkor megjelenik a fizetendő összeg, ezután újra megerősíti a megrendelést, ekkor véglegesítette.

Fizetni átutalással kell a következő számlaszámra: **OTP 11784009 – 22229047**

**Fizetés csak azután, amikor a szülő megkapta e-mailon a fizetendő számlát, rajta a 8 napos átutalási határidővel.**

**A közlemény rovatba minden esetben kérjük szépen beírni a gyermek nevét és osztályát!**

**Augusztus hónap elején még egy figyelemfelhívó értesítést ki fogunk tenni az iskola honlapjára.**

**Várjuk a kedves Szülőket a fent megadott időpont valamelyikében, hogy nyugodtan kezdődhessen az új tanév szeptemberben.**

Budapest, 2025. június 11.

Szeretettel

Gál Tiborné – Kati néni

gazdasági ügyintéző